RECTIFICACIÓN DA RESOLUCIÓN PRESIDENCIAL Nº 2021005938 POLA QUE SE APROBA A CONVOCATORIA DE PROCESOS SELECTIVOS PARA CUBRIR PRAZAS E POSTOS VACANTES NO CADRO DE PERSOAL FUNCIONARIO E LABORAL FIXO DA DEPUTACIÓN DE PONTEVEDRA (CPI2021J)
ADMINISTRACIÓN LOCAL — Provincial — Deputación Provincial (Persoal, oposicións, 21/02/2022)

EXPEDIENTE: 2021050724 ASUNTO: Rectificación da Resolución Presidencial nº 2021005938 pola que se aproba a convocatoria de procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluídas nas Ofertas de Emprego Público dos ano s2018, 2020 e 2021, reservadas á quenda de promoción interna (CPI2021J) TRÁMITE: Rectificación O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº 2021005938 apróbase a convocatoria de procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluídas nas Ofertas de Emprego Público dos anos 2018, 2020 e 2021, reservadas á quenda de promoción interna (CPI2021J), publicada no Boletín Oficial da Provincia de Pontevedra (BOPPO), nº 199, do 15 de outubro de 2021. Advertido un erro nas bases específicas dos catro postos de traballo de axudantes/as de gabinete didáctico, con respecto ao distribución do temas do programa, de conformidade co artigo 109.2 da Lei 39/2015, de 30 de outubro de procedemento administrativo común das Administracións Públicas, RESOLVO rectificar dita resolución, no senso que: 1.— Onde di: SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coas materias contidas no programa durante un período máximo de dúas horas. Posteriormente as persoas aspirantes serán convocadas polo tribunal para proceder á súa lectura pública, que levará a cabo a súa autora ou autor ou, se non fose posible, a persoa que designe ou un membro do tribunal.” Debe dicir: SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coas materias específicas contidas no programa durante un período máximo de dúas horas. Posteriormente as persoas aspirantes serán convocadas polo tribunal para proceder á súa lectura pública, que levará a cabo a súa autora ou autor ou, se non fose posible, a persoa que designe ou un membro do tribunal.” 2.—As materias específicas do programa pasan a estar divididas en dúas partes e da seguinte forma: 1.—O concepto de museo: historia e evolución.2.—Concepto de Museoloxía e Museografía: o Museo de Pontevedra como referencia.3.—A animación sociocultural. Principios fundamentais e evolución histórica.4.—A programación cultural. Os proxectos culturais: deseño, recursos, estratexias e obxectivos.5.—Educación e xénero. Políticas de igualdade. A linguaxe inclusiva na Administración.6.—A accesibilidade á cultura. Lei 10/2014, de 3 de decembro, de accesibilidade de Galicia: obxecto, principios e definición. A atención á diversidade.7.—Os dereitos culturais. O papel da Unesco e do Consello de Europa. Declaracións internacionais e convencións.8.—A función didáctica nos museos: análise, tipoloxía e avaliación. Segunda parte: 9.—O Museo de Pontevedra: orixe e desenvolvemento.10.—Os edificios do Museo: orixe e evolución.11.—A colección arqueolóxica do Museo: do Paleolítico á idade do Ferro 12.—A ourivería dos fondos arqueolóxicos: descrición e contexto.13.—A colección de Epigrafía galaico romana no Museo e o seu uso didáctico 14.—A arte medieval nas coleccións do Museo: evolución histórico artística.15.—O Renacemento na colección do Museo: obras, contexto e características.16.—A colección de pintura e escultura galega de estilo barroco e neoclásico.17.—Evolución do xénero do retrato nos séculos XIX e XX na colección do Museo.18.—O xénero da paisaxe ao longo do século XIX: Romanticismo e Realismo.19.—A Xeración Doente e a Xeración Triunfante a través da colección do Museo.20.—O Rexionalismo: características e principais representantes.21.—A colección Castelao e o seu aproveitamento didáctico.22.—O grupo dos Novos na colección do Museo e a súa aplicación didáctica.23.—As mulleres artistas reflectidas nas coleccións do Museo.24.—A cerámica de Sargadelos: contexto histórico, fundación e evolución. Asinado dixitalmente á marxe